বাংলাদেশ বিজ্ঞান ও শিল্প গবেষণা পরিষদ (বিসিএসআইআর) বিজ্ঞান গবেষণা এবং শিল্প সমস্যা সমাধানে দেশের একটি অনন্য প্রতিষ্ঠান। ১৯৫৫ সনে প্রতিষ্ঠার পর হতেই এক ঝাঁক মেধাবী বিজ্ঞানী বিজ্ঞানের বিভিন্ন বিষয়ে নিরলসভাবে গবেষণা নিরত রয়েছেন। তাদের নিরন্তর গবেষণা, নতুন নতুন উদ্ভাবন এবং প্রদত্ত বিশ্লেষণ সেবা এদেশের ব্যবসা-বাণিজ্য ও শিল্পায়নে গুরুত্বপূর্ণ অবদান রেখে চলেছে। তাদের গবেষণা-লব্ধ ফলাফল দেশের সকল শ্রেণির জনসাধারণের কাছে পৌঁছে দেয়ার জন্য সম্প্রতি বিসিএসআইআর-এর ঢাকা, চট্রগ্রাম, রাজশাহী ও জয়পুরহাট প্রাঙ্গণে ইনোভেশন গ্যালারী স্থাপন করা হয়েছে। যা শিল্পোদ্যোক্তাসহ সর্বসাধারণের পরিদর্শনের জন্য প্রতিদিন বেলা ১১:০০ টা হতে ১:০০ টা পর্যন্ত খোলা রাখা হয়। এ প্রদর্শনী সবার জন্য উন্মুক্ত। এ প্রদর্শনীতে আপনারা সবাই আমন্ত্রিত।